b'\n_START_ARTICLE_\nDaniel Radcliffe\n_START_SECTION_\nBiografia\n_START_PARAGRAPH_\nDespr\xc3\xa9s d\'haver conven\xc3\xa7ut els seus pares que l\'hi permetessin, va fer el seu debut en televisi\xc3\xb3 amb la pel\xc2\xb7l\xc3\xadcula David Copperfield (1999), en el paper principal. Aqu\xc3\xad va treballar amb Maggie Smith, actriu amb qui tornaria a trobar-se despr\xc3\xa9s a la saga de Harry Potter._NEWLINE_Un parell d\'anys despr\xc3\xa9s, va apar\xc3\xa8ixer a la pel\xc2\xb7l\xc3\xadcula El Sastre de Panam\xc3\xa0 (2001), com Mark Pendel, el fill de Harry i Louisa Pendel. Durant la filmaci\xc3\xb3, a Anglaterra es duia la recerca del nen que interpretaria a Harry Potter a La pedra filosofal (2001), basada en el primer llibre de la novel\xc2\xb7la de l\'autora J. K. Rowling. La seva mare es va horroritzar amb la idea dient que mai deixaria que el seu fill form\xc3\xa9s part d\'un projecte tan gran._NEWLINE_Chris Columbus, l\'encarregat de dirigir el primer lliurament de Harry Potter, havia vist una cinta de David Copperfield i va sol\xc2\xb7licitar al seu director de repartiment una audici\xc3\xb3 al jove actor. Els seus pares es van mostrar poc inclinats a permetre que el seu fill particip\xc3\xa9s en un esgotador proc\xc3\xa9s d\'audicions, perqu\xc3\xa8 els preocupava que fos en va i desil\xc2\xb7lusion\xc3\xa9s a Daniel. Aix\xc3\xad, Radcliffe va perdre la seva primera oportunitat d\'obtenir el paper. Per\xc3\xb2 la sort va estar del seu costat una tarda al teatre, on es trobaven el productor David Heyman i el guionista Steve Kloves, que es trobaven treballant en la preproducci\xc3\xb3 de Harry Potter i la pedra filosofal. Heyman coneixia el pare de Radcliffe per negocis i es va presentar al jove en l\'intermedi. No deixava de mirar-lo una vegada i una altra, despertant una mica de por en Daniel, com ell mateix recorda amb riure. Heyman va estar distret tota la segona meitat de l\'obra, pensant en la seva possible Harry. El seg\xc3\xbcent mat\xc3\xad va cridar els seus pares, per a conv\xc3\xa8ncer-los que deixessin participar Radcliffe en les audicions (curiosament, ells tamb\xc3\xa9 estaven pensant en el mateix). D\'aquesta manera, van permetre que el seu fill es reun\xc3\xads amb Heyman i, despr\xc3\xa9s d\'haver-se assegurat que protegirien el seu fill dels mitjans en cas que li oferissin el paper, van estar d\'acord que an\xc3\xa9s a una audici\xc3\xb3. Una nit, Daniel va escoltar el seu pare contestar el tel\xc3\xa8fon: "El meu pare va entrar i em va dir que havia aconseguit el paper de Harry Potter. Vaig plorar, estava tan feli\xc3\xa7. Em vaig despertar enmig de la nit, pels volts de la una i mitja, i vaig despertar el meu pare tamb\xc3\xa9, nom\xc3\xa9s per a assegurar-me que no era un somni. Que jo realment seria Harry Potter" va declarar Daniel._NEWLINE_El repartiment per a Harry Potter i la pedra filosofal va quedar integrat l\'agost del 2000 per: Radcliffe com protagonista, Rupert Grint com Ron Weasley i Emma Watson com Hermione Granger. El m\xc3\xa9s important va ser l\'aprovaci\xc3\xb3 de J. K. Rowling quan va veure una prova de pantalla de Radcliffe, perqu\xc3\xa8 va comentar que va sentir que "era com reunir-se amb un fill perdut per molt temps". La producci\xc3\xb3 de Lapedra filosofal va comen\xc3\xa7ar el setembre del 2000, despertant un inter\xc3\xa8s mundial inesperat. La pel\xc2\xb7l\xc3\xadcula es va estrenar a les sales de cinema el 16 de novembre del 2001 sent un \xc3\xa8xit taquiller, la qual cosa va fer que el seu protagonista fos conegut arreu del m\xc3\xb3n. L\'enregistrament de Harry Potter i la cambra secreta (2002) va comen\xc3\xa7ar poc despr\xc3\xa9s de l\'estrena de la primera pel\xc2\xb7l\xc3\xadcula i va ser dirigida tamb\xc3\xa9 per Chris Columbus. Radcliffe va tornar a interpretar a Harry en Harry Potter i el pres d\'Azkaban (2004), dirigida pel director mexic\xc3\xa0 Alfonso Cuar\xc3\xb3n. Apareix de nou en Harry Potter i el calze de foc (2005), dirigida per Mike Newell, i es troba filmant les escenes per a la cinquena seq\xc3\xbcela de la s\xc3\xa8rie, Harry Potter i l\'Orde del F\xc3\xa8nix, la qual es va estrenar el 13 de juliol de 2007._NEWLINE_El 2007 va estrenar una nova versi\xc3\xb3 del drama Equus (1973) de Peter Shaffer, que el 1973 va causar gran controv\xc3\xa8rsia pel seu nu total en escena. Fins ara les cr\xc3\xadtiques han estat favorables i Radcliffe ha aconseguit impressionar fins al major dels esc\xc3\xa8ptics i detractors mostrant gran naturalitat a l\'escenari.\n_START_SECTION_\nPrimers Anys\n_START_PARAGRAPH_\nRadcliffe va n\xc3\xa9ixer a l\'oest de Londres, Anglaterra. Ell \xc3\xa9s l\'\xc3\xbanic fill d\'Alan George Radcliffe, un agent literari, i Marcia Jeannine Gresham (nascuda Marcia Gresham Jacobson), una agent de c\xc3\xa0sting que va participar en diverses pel\xc2\xb7l\xc3\xadcules per a la BBC, incloent The Inspector Lynley Mysteries i Walk Away and I Stumble. El seu pare \xc3\xa9s d\'\xc2\xabuna classe molt treballadora\xc2\xbb d\'origen protestant a Banbridge, Comtat de Down, Irlanda del Nord. La seva mare \xc3\xa9s jueva; va n\xc3\xa9ixer a Sud-\xc3\xa0frica i va cr\xc3\xa9ixer a Westcliff-on-Sea, Essex. La seva fam\xc3\xadlia havia vingut originalment de Pol\xc3\xb2nia i R\xc3\xbassia. Els pares de Radcliffe, igual que ell, han estat actors quan eren nens.'